
 14.8.2015
 BG
 Официален вестник на Европейския съюз
 L 215/38
 РЕГЛАМЕНТ ЗА ИЗПЪЛНЕНИЕ (ЕС) 2015/1393 НА КОМИСИЯТА
 от 13 август 2015 година
 за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Καλαμάτα (Каламата) (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
 като има предвид, че:
 (1)
 Регламент (ЕС) No 1151/2012 влезе в сила на 3 януари 2013 г. Той отмени и замени Регламент (ЕО) No 510/2006 на Съвета (2).
 (2)
 В съответствие с член 9, параграф 1 от Регламент (ЕО) No 510/2006 Комисията разгледа заявлението на Гърция за одобрение на изменение в спецификацията на защитеното наименование за произход (по-долу: ЗНП) „Καλαμάτα“ (Каламата), регистрирано по силата на Регламент (ЕО) No 1065/97 на Комисията (3).
 (3)
 Тъй като въпросното изменение не е несъществено по смисъла на член 9 от Регламент (ЕО) No 510/2006, Комисията публикува заявлението за промяна в Официален вестник на Европейския съюз
 (4), както се изисква по силата на член 6, параграф 2 от същия регламент.
 (4)
 Комисията получи 5 възражения съгласно член 7, параграфи 1 и 2 от Регламент (ЕО) No 510/2006 (5). Първото от тях беше получено на 14 декември 2012 г. от швейцарското дружество NECTRA FOOD SA. Второто беше получено на 17 декември 2012 г. от египетското дружество FAR TRADING CO. Третото беше получено на 17 декември 2012 г. от норвежкото дружество Oluf Lorentzen AS. Четвъртото беше получено на 20 декември 2012 г. от Обединеното кралство. Петото беше получено на 17 декември 2012 г. от датското дружество CARL B.FELDTHUSEN.
 (5)
 Последното възражение не бе счетено за допустимо, тъй като по силата на член 7, параграф 2 от Регламент (ЕО) No 510/2006 юридическите лица, установени в държава членка, не могат да подават възражение пряко до Комисията. Другите възражения бяха счетени за допустими.
 (6)
 С писма от 15 февруари 2013 г. Комисията прикани заинтересованите страни да проведат необходимите консултации, за да постигнат взаимно съгласие в срок от шест месеца в съответствие с техните вътрешни процедури.
 (7)
 Не бе постигнато споразумение между страните в определения срок.
 (8)
 Съответно Комисията следва да приеме решение в съответствие с процедурата по член 52, параграф 3, буква б) от Регламент (ЕС) No 1151/2012.
 (9)
 Вносителите на възраженията твърдят, че в резултат на изменението географският район не е хомогенен, тъй като онази част от него, обхваната допълнително от искането за изменение, не притежава същите уникални микроклиматични особености като настоящия район на ЗНП; че химичните и органолептичните характеристики, а оттам и качеството на маслиновото масло, произвеждано в предложения в изменението район, са по-ниски от тези на маслиновото масло, произвеждано в съществуващия район на ЗНП; че този спад в качеството ще доведе до загуба на престижа и репутацията на продукта; че разширяването на района ще подведе потребителите, тъй като той